Държавен вестник, бр. 15, 2021 г., стр. 141

БРОЙ  15	
Д Ъ Р Ж А В Е Н  В Е С Т Н И К 	
СТР.  141  
стандарти по „Спешна медицина“ и „Обща 
медицина“.
2.2.3. Изисквания към организацията на 
дейността и вътрешните и външните взаи-
модействия:
2.2.3.1. центровете за спешна медицинска 
помощ си сътрудничат с лечебните заведения 
за болнична помощ, в които се транспортират 
пациентите;
2.2.3.2. амбулаторията за първична меди-
цинска помощ си сътрудничи с амбулатории 
за специализирана извънболнична медицин-
ска помощ и лечебни заведения за болнична 
помощ, в които се осъществява дейност по 
ортопедия и травматология, като насочва 
пациентите към специализирани структури 
по ортопедия и травматология при следните 
обстоятелства:
2.2.3.2.1. за поставяне на коректна диагноза 
или уточняване на съществуваща такава при 
наличие на диагностични затруднения;
2.2.3.2.2. извършване на процедури и ма-
нипулации, изискващи специализирана про-
фесионална квалификация;
2.2.3.2.3. необходимост от хоспитализация.
2.2.4. Основни принципи за поведение при 
спешни животозастрашаващи и застраша-
ващи крайника състояния в ортопедията и 
травматологията:
2.2.4.1. наранявания с външно кървене 
от магистрален артериален съд: провизорна 
хемостаза (мануално притискане, турникет, 
тампонада, компресивна превръзка), незабав-
но транспортиране до лечебно заведение за 
болнична помощ със структура по ортопедия 
и травматология;
2.2.4.2. фрактура или луксация с магис-
трална съдова увреда (лезия или тромбоза): 
алиниране на крайника (без опити за ре-
позиция), временна имобилизация, спешно 
транспортиране до лечебно заведение за 
болнична помощ със структура по ортопедия 
и травматология;
2.2.4.3. травматична ампутация и семи-
ампутация: провизорна хемостаза при на-
личие на магистрално артериално кървене, 
дезинфекция, стерилна превръзка, спешно 
транспортиране до лечебно заведение за бол-
нична помощ със структура по ортопедия и 
травматология;
2.2.4.4. открита фрактура или луксация, 
конквасация на крайника: дезинфекция и 
стерилна превръзка на раната, алиниране 
на крайника (без опити за репозиция), ши-
ниране, спешно транспортиране до лечебно 
заведение за болнична помощ със структура 
по ортопедия и травматология;
2.2.4.5. нестабилна фрактура на таза с 
опасност от масивна ретроперитонеална 
хеморагия: провизорна имобилизация на та-
зовия пръстен (стягане с чаршаф или тазов 
бандаж), спешно транспортиране до лечебно 
заведение за болнична помощ със структура 
по ортопедия и травматология;
2.2.4.6. животозастрашаващи инфекции на 
опорно-двигателния апарат – аеробни и ана-
еробни (особено при налични или суспектни 
клинични данни за газ-гангрена, гноен артрит, 
флегмон, некротичен фасциит и др. под.): 
спешно транспортиране до лечебно заведение 
за болнична помощ;
2.2.4.7. травматична ампутация и семиам-
путация на пръст, ръка – ампутатът се транс­- 
портира до 6 часа, обвит в непромокаема 
материя и поставен в съд с вода и бучки лед, 
в лечебно заведение за болнична помощ със 
структура по ортопедия и травматология от 
III ниво на компетентност.
3. Изисквания за осъществяване на дей-
ността в специализираната извънболнична 
ортопедично-травматологична помощ:
3.1. Изисквания към структурата за осъ-
ществяване на дейността:
3.1.1. Изисквания към устройството и обо-
рудването на помещенията:
3.1.1.1. ортопедично-травматологичният 
кабинет има две функционално свързани 
работни зони: за прегледи и за манипулации;
3.1.1.2. самостоятелно разположеният каби-
нет разполага с чакалня и санитарен възел; 
специализираните кабинети в структурата на 
групова практика, медицински център, меди-
ко-дентален център и диагностично-консул-
тативен център разполагат и с допълнителни 
помещения – стерилизационна, регистратура, 
апаратни, складове, сервизни помещения.
3.1.2. Изисквания за медицинска апаратура, 
оборудване и техника:
3.1.2.1. Оборудване на ортопедично-трав-
матологичен кабинет:
3.1.2.1.1. медицинска кушетка;
3.1.2.1.2. апарат за артериално налягане със 
стандартен маншет и широк маншет;
3.1.2.1.3. стетоскоп;
3.1.2.1.4. медицински термометър;
3.1.2.1.5. подвижна инструментална маса;
3.1.2.1.6. стойка за инфузия;
3.1.2.1.7. спешен шкаф;
3.1.2.1.8. лекарска чанта за лекарствени 
продукти, инструменти и медицински изделия 
за домашни посещения;
3.1.2.1.9. крамерови шини;
3.1.2.1.10. апарат за стерилизация;
3.1.2.1.11. негативоскоп.
3.1.2.2. Оборудване за дейности, изискващи 
допълнителна квалификация:
3.1.2.2.1. ехограф с линеарен трансдюсер за 
ултразвуково изследване на стави;
3.1.2.2.2. остеодензитометър;
3.1.2.2.3. игли за ставна пункция, различни 
видове.
3.1.2.3. Специалистите по ортопедия и трав-
матология в групова практика, медицински 
център, медико-дентален и диагностично-кон-